                      एक आशीर्वाद
जा तेरे सपने---------स्वप्न बड़े। 
प्रसंग-    यह कविता आशीर्वाद स्वरुप एक प्रेरणा संदेश है। कवि कविता के माध्यम से बच्चों और युवा वर्ग को महान सपनों का आशीर्वाद देते हुए उन्हें जीवन में संघर्ष और आत्मनिर्भरता की प्रेरणा देता है।
व्याख्या- कवि बच्चों को एवं युवा पीढ़ी को कहता है कि तुम्हारे सपने ऊंचे और महान हो। किंतु वे केवल कल्पना या भावना तक ही सीमित न हो।  तुम भावना से बाहर निकल कर वास्तविक धरती पर चलो अर्थात जीवन के वास्तविक संघर्षों का सामना करों। कवि कहता है चांद और तारों को प्राप्त करने जैसे असंभव लगने वाले लक्ष्यों को प्राप्त करने के लिए हममें हठ और प्रयास होना चाहिए।  हमें कठिन से कठिन परिस्थितियों को हंस कर मुस्कुरा कर,गाकर सामना करना चाहिए। हमें हर दीए की रोशनी को देखकर ललचाना चाहिए अर्थात नए-नए  विविध ज्ञान को जानने और सीखने की ललक हममें होनी चाहिए। उन्हें पाने के लिए हमें ‘उंगली जलाना’ अर्थात मेहनत करते रहना चाहिए। कवि चाहता है कि हमारे देश के बच्चे और युवा पीढ़ी संघर्ष कर प्रयत्न कर अपने पैरों पर खड़े हो जाएं।
 
पंक्तियों पर चर्चा 
क) उत्तर-कवि बच्चों और युवा वर्ग को प्रेरित करता हुआ कहता है कि  तेरे सपने अर्थात तेरे लक्ष्य बड़े और महान हो।
ख) उत्तर -इस पंक्ति में कवि युवा वर्ग से कहता है कि जीवन के वास्तविक संघर्षों का सामना करो।
ग) पंक्ति के माध्यम से कवि कहता है कि चांद और तारों को प्राप्त करने जैसे असंभव लगने वाले लक्ष्यों को पाने के लिए मन में हठ और प्रयास की भावना होनी चाहिए।
 अनुमान और कल्पना
1) बड़े सपने वे होते हैं जो केवल व्यक्ति के जीवन को न बदले बल्कि समाज और देश के लिए भी उपयोगी हो जैसे चिकित्सक बन कर देश की सेवा करना, वैज्ञानिक कर नई खोज करना, शिक्षक बनकर बच्चों का भविष्य बनाना आदि। यह सारे सपने इसलिए बड़े हैं क्योंकि ये देश को विकास की और ले जाने वाले है।
ख)पंक्ति में सपनों और लक्ष्यों को पूरा करने के लिए ललक को जरूरी बताई गई है। सिर्फ ललक के होने से ही सपने एवं लक्ष्य पूरे नहीं होंगे बल्कि ललक के साथ-साथ व्यक्ति को लगातार प्रयास, मेहनत और सुंयोजित योजनाएं भी बनानी होगी। उसका धैर्यशील औरसंकल्पशील होना बहुत औ आवश्यक है ।
ग) अगर मेरा सपना मेरा मित्र होता तो मैं उसे सुनिश्चित योजना, संकल्प, धैर्य, प्रयत्नशील और आत्मनिर्भर बनने के लिए प्रोत्साहित  करती।
घ) अगर मैं किसी को आशीर्वाद देना चाहूं तो मैं उसे ऊंचे लक्ष्यो को पूरा करने, आत्मनिर्भरता और उदार बनने का आशीर्वाद देती। 
